《临江何氏结亭松间名曰弹秋因王通一来乞诗》
宋代·章甫

万籁从风俱发声，唯松得之尤善鸣。
五声水乱无亏成，膝横三尺秋月明。
君家江南一茆屋，直干森森伴幽独。
人言丝竹不如肉，曲肱听度无弦曲。
故山偃盖未十围，猿惊鹤怨吾当归。
聊凭东风寄君诗，风鸣松鸣吾不知。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。